​ເພງ ເຮົາ​ເປັນ​ຄົນ​ລາວ ທີ່ຂັບຮ້ອງໂດຍສັກ​ກີ້ ຖືວ່າເປັນເພງທີ່ມີຄວາມໝາຍດີ ແລະວ່າຖ້າໄດ້ ຟັງແລ້ວ ກໍຈະເຮັດໃຫ້ຄົນລາວຮັກກັນແໜ້ນແຟ້ນຂຶ້ນ
ຫຼັງຈາກທີ່ທາງເຮົາຫັນມາຈັດເພງສາກົນຫຼາຍຂຶ້ນ ກໍບໍ່ຄອຍເຫັນວ່າມີຫຼາຍທ່ານຂຽນເຂົ້າມາຫາທາງເຮົາ ແຕ່ເຖິງຢ່າງໃດກໍຕາມ ສັບປະດານີ້ ກໍມີຫຼາຍໆທ່ານໄດ້ຂຽນເຂົ້າມາຫຼາຍແດ່.
ທ່ານຜູ້ຟັງທີ່ເຄົາລົບ ໃນລາຍການສຽງເພງຈາກແດນໄກ ຂອງວີໂອເອ ຄ່ຳຄືນວັນອາທິດ ມື້ນີ້ ວັນນະສອນ ຈະນໍາເອົາຂັບລໍາ ອັນສະໜຸກສະໜານ ມ່ວນຊື່ນ ມາຈັດໃຫ້ຕາມຄຳຂໍ ຂອງທ່ານຜູ້ຟັງ ຂໍເຊີນທ່ານເຂົ້າສູ່ລາຍການຂອງເຮົາໄດ້ນະບັດນີ້ ສະບາຍດີທຸກໆທ່ານ ພົບກັນອີກຕາມເຄີຍ ພ້ອມກັບເພງມ່ວນໆໃນ ທຸກໆຄໍ່າຄືນວັນ ອາທິດ ຫວັງວ່າຄົງມີຫຼາຍໆທ່ານເຂົ້າໄປຊົມ ເຂົ້າໄປຟັງທັງໃນ website ແລະກໍຊົມ ການຖ່າຍທອດອອກອາກາດສົດ ຜ່ານທາງເຟສບຸກຂອງພວກເຮົາ ໃນທຸກແລງວັນ ອັງຄານແລະວັນພຸດ ສຳລັບຄ່ຳຄືນນີ້ ວັນນະສອນ ດີໃຈທີ່ຈະໄດ້ມາຈັດເພງມ່ວນໆ ໃຫ້ທ່ານຜູ້ຟັງ ຈາກນ້ອງ  ທີ່ຂຽນເຂົ້າມາຂໍຟັງເພງຜ່ານທາງເຟສບຸກ ບອກມາວ່າ ຢາກຟັງເພງ  ເອົາຈັດໄປເລີຍ ເພງນີ້ປະພັນໂດຍ ສິນລະປິນ ນັກຮ້ອງນັກດົນຕີ ລາວ-ອາເມຣິກັນ ຈາກລັດຄາລີຟໍເນຍ ເປັນເພງທີ່ມີຄວາມ ໝາຍດີ ທັງເນື້ອຮ້ອງທຳນອງ ມີການປະສົມປະສານດົນຕີສາກົນແລະສຽງແຄນລາວ ຖືກໃຈທັງຄົນລາວລຸ້ນໃໝ່ ແລະຄົນລຸ້ນເກົ່າແນ່ນອນ ເຊີນຮັບຟັງໄດ້ ສ່ວນຜູ້ຟັງທີ່ໃຊ້ນາມແຝງວ່າ  ທີ່ຂຽນຂໍ້ຄວາມຝາກໄວ້ໃນໜ້າແວບໄຊຕ໌ ທີ່ທາງເຮົາຈັດເພງຂອງ ໃຫ້ຟັງໄປນັ້ນ ແລະຂຽນບອກມາວ່າ ມັນຮູ້ສຶກແຊບຢູ່ໃນໃຈ ສະນັ້ນຈຶ່ງຂໍຈັດເພງແນວລຳປະຍຸກຂອງ ໃຫ້ຟັງ ກັນອີກ ເພາະວ່າເພງ  ນີ້ ເປັນເພງທີ່ກຳລັງນິຍົມ ມີແຕ່ຄົນເອົາມາ ຮ້ອງຖ່າຍຄລິບລົງໃນຢູທູບ ຕັ້ງຫຼາຍຄົນ ຈັ່ງໃດຖ້າໄດ້ຮັບຟັງເພງຂອງ ແລ້ວກໍຂໍໃຫ້ ຕິດຕາມຮັບຟັງ ຂຽນເຂົ້າມາຫາທາງເຮົາອີກ ແລະຂໍໃຫ້ເປັນແຟນລາຍການຂອງ VOA ຕະຫຼອດໄປ ເອົາໄປຟັງພ້ອມໆກັນເລີຍ ກໍຕ້ອງຂໍຂອບໃຈມິດຮັກແຟນລາຍການວິທະຍຸວີໂອເອທີ່ໃຫ້ຄວາມເຫັນໃຈ ຕິດຕາມ ຮັບຟັງຂ່າວສານຂອງພວກເຮົາຕະຫຼອດມາ ຜູ້ຟັງທີ່ໃຊ້ນາມແຝງວ່າເຈົ້າພາບດອງ ຂຽນຂໍ້ຄວາມຝາກໄວ້ວ່າ ມັກຮັກນ້ຳສຽງມະລີຈັນສຸກ ມ່ວນຫຼາຍວ່າຊັ້ນ ໂດຍສະເພາະ ເພງ  ທີ່ທາງເຮົາ ໄດ້ນຳສະເໜີໄປນັ້ນ ແລະເພງ ຫຼວງພະບາງເມື່ອຍາມ ແລງ ເປັນອີກເພງນຶ່ງ ທີ່ມະລີຈັນສຸກ ຮ້ອງໄວ້ ເປັນຜົນງານບົດປະພັນຂອງ ອີກຄັ້ງນຶ່ງ ຂໍຂອບໃຈທຸກໆທ່ານທີ່ຄອຍເປັນກຳລັງໃຈຕິດຕາມພວກເຮົາ ສະເໝີມາແລະຂໍໃຫ້ຄຸນພະຄຸນເຈົ້າຈົ່ງຄຸ້ມຄອງ ແລະມີສຸຂະພາບເຂັ້ມແຂງ ແລະຢ່າລືມ ກັບມາຟັງເພງມ່ວນໆກັບພວກເຮົາອີກໃນລາຍການສຽງເພງຈາກແດນໄກຂອງ VOA ຂໍໃຫ້ທຸກໆຈົ່ງທ່ານນອນຫຼັບຝັນຫວານ